බාලදක්ෂ ව්යාපාරය  ශිෂ්ය භට බළකාය සහ යොවුන් සේනාංකය ශක්තිමත් කර රටේ ඉදිරිගමනට දායක කර ගන්නවා
බාලදක්ෂ ව්යාපාරය ශිෂ්ය භට බළකාය සහ යොවුන් සේනාංකය වැනි තරුණ සංවිධාන සෑම අතින්ම ශක්තිමත් කර රටේ ඉදිරි ගමන වෙනුවෙන් තාරුණ්යය පුළුල් ලෙස දායක කර ගැනීම තම අරමුණ බව ජනාධිපති රනිල් වික්රමසිංහ මහතා පැවසීය ඒ වෙනුවෙන් අවශ්ය ප්රතිපාදන රජය දැනටමත් වෙන් කර තිබෙන බව පෙන්වා දුන් ජනාධිපතිවරයා ඉදිරියේ දී ද ඊට අවශ්ය ප්රතිපාදන වෙන් කරන බව කියා සිටියේය ජනාධිපති රනිල් වික්රමසිංහ මහතා මේ බව සඳහන් කර සිටියේ ශ්රී ලංකා බාල දක්ෂිකා සංගමයේ සාමාජිකාවන්ට ජනාධිපති පදක්කම් පිරිනැමීම වෙනුවෙන් කොළඹ බණ්ඩාරනායක ජාත්යන්තර සම්මන්ත්රණ ශාලාවේ ඊයේ 31 දා පැවති උත්සවයට එක් වෙමිනි 75000ක් වූ බාලදක්ෂ ව්යාපාරයේ සාමාජිකත්වය 150000 දක්වා ඉහළ නැංවීමට අවශ්ය සහාය ලබා දෙන බවද ජනාධිපතිවරයා මෙහිදී පැවසීය බාලදක්ෂ ව්යාපාරය ශිෂ්ය භට බළකාය සහ යොවුන් සේනාංක වැනි තරුණ සංවිධාන හරහා මත්ද්රව්ය නිවාරණ වැඩපිළිවෙළටද පුළුල් දායකත්වයක් ලබාගත හැකි බව ජනාධිපතිවරයා පෙන්වා දුන්නේය බාල දක්ෂිකාවන් 2000ක් සඳහා ජනාධිපති පදක්කම් පිරිනැමීම මෙහිදී ජනාධිපති රනිල් වික්රමසිංහ මහතාගේ ප්රධානත්වයෙන් සිදු කෙරිණි ශ්රී ලංකා බාලදක්ෂිකා සංගමයේ සභාපතිනි ශාන්ති විල්සන් මහත්මිය විසින් ජනාධිපති රනිල් වික්රමසිංහ මහතා වෙනුවෙන් ද විශේෂ සිහිවටන තිළිණයක් පිළිගැන්වූවාය මෙහිදී වැඩිදුරටත් අදහස් දැක්වූ ජනාධිපති රනිල් වික්රමසිංහ මහතා මෙසේද පැවසීය බාලදක්ෂ ව්යාපාරය පිළිබඳ මට හොඳ අවබෝධයක් තිබෙනවා මගේ පවුලේ කිහිප දෙනෙකුම මෙම සංවිධානයේ ක්රියාකාරීව කටයුතු කළා බාලදක්ෂ ව්යාපාරය අප තවදුරටත් දියුණු කළ යුතුයි බාලදක්ෂිකා සංගමය සඳහා අවශ්ය ගොඩනැඟිල්ලක් ලබාදෙන ලෙස ඉල්ලීමක් ඉදිරිපත් කෙරුණා එම ඉල්ලීම ඉටු කිරීමට පියවර ගන්නා බව සඳහන් කළ යුතුයි බාලදක්ෂ ව්යාපාරය ශිෂ්ය භට බළකාය මෙන්ම යොවුන් සේනානාංක සඳහා අවශ්ය මුදල් රජය වෙන් කර තිබෙනවා අනෙක් සංවිධාන ක්රියාත්මක කිරීම වෙනුවෙන් වෙනම මුදල් ප්රමාණයක් ආණ්ඩුවෙන් ලබා දීමට බලාපොරොත්තු වෙනවා මෙලෙස මුදල් වෙන් කිරීමට හැකියාව ලැබී තිබෙන්නේ ආණ්ඩුවට දැන් මුදල් ප්රමාණයක් තිබෙන නිසයි මම මේ රට භාර ගනිද්දී ආණ්ඩුවට මුදල් තිබුණේ නැහැ අපි දැන් අසීරු කාලය පසු කර තිබෙනවා පාඩු ලබන රාජ්ය සංස්ථාවලට මුදල් යොදවන එක අපි දැන් නතර කරලා තිබෙනවා ඒ වගේම විදේශ ණය ලබා ගැනීමද නතර කර තිබෙනවා අපිට ගෙවීමට තිබෙන ණය ප්රමාණයත් අඩු වී තිබෙනවා ඒ නිසා දැන් ආණ්ඩුවට යම් මුදල් ප්රමාණයක් තිබෙනවා එම මුදල් තරුණ පරපුර වෙනුවෙන් යෙදවීමට මා බලාපොරොත්තු වෙනවා මේ වන විට අධ්යාපනය වෙනුවෙන් පුළුල් වැඩපිළිවෙළක් සකස් කරමින් තිබෙනවා ඉදිරි අවුරුදු කිහිපයේ දී ඒ වෙනුවෙන් විශාල මුදලක් වැය කිරීමට අපට සිදු වෙනවා සෞඛ්ය ක්ෂේත්රය සඳහා ද අවශ්ය මුදල් අප වෙන් කිරීමට සැලසුම්සහගතව අප කටයුතු කරමින් සිටිනවා මෙවන් සංවිධානය හරහා අපට විශාල වැඩකොටසක් ඉටු කළ හැකියි මත්ද්රව්ය මර්දන කමිටුව සමග සාකච්ඡා කළ විට ඔවුන් සඳහන් කළේ පාසල්වල වැඩි වශයෙන් බාලදක්ෂ සංවිධාන සහ ශිෂ්ය භට බළකායන් ඇති කළ යුතුයි කියලා මත්ද්රව්ය මර්දන වැඩපිළිවෙළට එමගින් විශාල දායකත්වයක් ලබා ගත හැකියි ඒ වගේම දිස්ත්රික් මට්ටමින් සහ ජාතික මට්ටමින් බාලදක්ෂ කඳවුරු ඇති කිරීමට යම් කිසි කාලයකට රජයේ ගොඩනැඟිලි ලබාදීමට හැකියාව තිබෙනවා අධ්යාපන අමාත්යාංශය සමග එක්වී එම වැඩසටහන් ක්රියාත්මක කිරීමට කටයුතු කරන මෙන් ඉල්ලමින් ඔබ සියලුදෙනාට මා සුබ පතනවා අධ්යාපන අමාත්යංශයේ ලේකම් තිලකා ජයසුන්දර ශ්රී ලංකා බාල දක්ෂ සංගමයේ කොමසාරිස් ජනප්රිත් ප්රනාන්දු යන මහත්ම මහත්මීන් සහ බාල දක්ෂිකාවන් විශාල පිරිසක් මෙම අවස්ථාවට එක් සිටියහ